
న్యూఢిల్లీ : ఆమ్ ఆద్మీ పార్టీకి భారీ ఝలక్ తగిలింది. ఏడుగురు ఆప్ ఎమ్మెల్యేలపై ఫోర్జరీ కేసు దాఖలైంది. ఆరోపణలు ఎదుర్కొంటున్నవారిలో కుమార్ విశ్వాస్ కూడా ఉన్నారు. అవినీతి వ్యతిరేక ఉద్యమకారుడు రాహుల్ శర్మ ఈ కేసును దాఖలు చేశారు. ఎన్నికల అఫిడవిట్లలో వీరు వాస్తవాలను దాచిపెట్టారని ఆరోపించారు. ఈ ఎమ్మెల్యేలు కొన్ని కంపెనీలకు డైరెక్టర్లుగా ఉన్నారని,  వివిధ కంపెనీల్లో షేర్లు కూడా ఉన్నాయని, ఈ అంశాలను వీరు వెల్లడించలేదని ఆరోపించారు.కుమార్ విశ్వాస్ రాజ్యసభ్యత్వాన్ని ఆశించారు. అయితే ఢిల్లీ ముఖ్యమంత్రి, ఆప్ కన్వీనర్ కేజ్రీవాల్తో విభేదాలు తారస్థాయికి చేరాయి. కేజ్రీవాల్ తెలివిగా రాజకీయాలకు అతీతంగా ఉన్నవారికే రాజ్యసభ సభ్యత్వం ఇచ్చేందుకు నిర్ణయించారు. దీంతో కుమార్ విశ్వాస్ ఆశలు అడియాసలయ్యాయి. మరోవైపు ఫోర్జరీ కేసును ఎదుర్కొనవలసిన పరిస్థితి ఏర్పడింది.

newdhilly : aam aadmi paarteeki bhari jhalak tagilindi. eduguru ap emmelyelapai forgery kesu daakhalaindi. aaropanalu edurkontunnavaarilo kumar vishwas kuudaa unnaaru. avineeti vyatireka udyamakaarudu rahul sharma ee kesunu daakhalu chesaru. ennikala afidavitlalo veeru vaastavaalanu daachipettaarani aaropinchaaru. ee emmelyelu konni companylaku directorluga unnaarani,  vividha companyllo sherlu kuudaa unnaayani, ee amsaalanu veeru velladinchaledani aaropinchaaru.kumar vishwas raajyasabhyatvaanni aasinchaaru. ayithe dhilli mukhyamantri, ap conveaner kejrivaltho vibhedaalu taarasthaayiki cherayi. kejrival telivigaa raajakeeyaalaku ateetamgaa unnavaarike rajyasabha sabhyatvam ichenduku nirnayinchaaru. deentho kumar vishwas aasalu adiasalayyayi. marovaipu forgery kesunu edurkonavalasina paristhiti erpadindi.